《盘沙行》
宋代·任希夷

钱塘江狭沙成路，潮水来时人欲渡。
沙随浪没未容知，人恐潮欲且争去。
仓皇竞同峰虮奔，只尺真恐蛟鼍怒。
狂风一作浪如屋，可怜有时迫昏暮。
长江渺渺前无航，平沙茫茫绝归处。
几人到此不复反，海水西来更东注。
君不见祖龙英雄吞九州，临此江波尚怀惧，
济川舟楫果何人，莫说稻穰与芒履。
庞公今为鹿门行。将归更作盘沙赋。
我衰绝望钓连鳌，三复君诗返予步。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。